Kolumbiya Prezidentiga hamdardlik

06.04.2017
O‘zbekiston Respublikasi Prezidenti Shavkat Mirziyoyev Kolumbiya Respublikasi Prezidenti Xuan Manuel Santos Kalderonga Putumayo provinsiyasida keng koʻlamli tabiiy ofatlar oqibatida koʻplab insonlar halok boʻlishi va vayronagarchilik munosabati bilan samimiy hamdardlik bildirdi.
Davlatimiz rahbari oʻz maktubida butun Kolumbiya xalqiga, shuningdek, halok boʻlganlarning oila a’zolari va yaqinlariga hamda jarohatlanganlarga hamdardlik va dalda soʻzlarini yetkazishni soʻradi.